**A műnád jellemzői és telepítése**

Masszív, időjárás- és viharálló, megbízható belátás elleni védelem. Kiváló ár-érték arányú megoldás, ha a tartósság és a megbízhatóság a fő szempont.

Ideális belátásgátló, teraszok, erkélyek, kerítések, rácsos tartók belátás elleni védelmére. UV-adalékkal készülő, ovális profilú műnád pálcákból áll, nejlon összefogatással. A műnád profilok nagy teherbírású, tartós, minőségi megoldást kínálnak.

A pálcák közötti távolság 0,5 mm, amely megegyezik az összekötő nejlon szál vastagságával. Az összekötő nejlon szálak a műnád tekercs alján és tetején, illetve köztesként, körülbelül 10 centiméterenként elosztottak. A műnád elemek névleges átmérője 13 vagy 17 mm típustól függően.

Telepítés: 1. Méretre vágás

A műnád tekercs hossza könnyen csökkenthető. A nejlon szálak egy műnád pálca mentén vághatók, majd a vágott szálakat vissza kell csomózni. Egy pálca kiesik, de két tekercset kapunk.

A tekercshossz növelhető a tekercsek végén található nejlon szálak összekötésével.

Ha a műnád magasságát kell csökkenteni, például 0,8 m vagy 1,4 m magas tekercsre van szükség akkor a műnád kicsit nehezebben, de vágható is. A vágás alumíniumhoz használt, sűrű fogú fűrészlappal lehetséges vagy egy éles metszőollóval egyesével.

Körfűrésszel vágva, megfelelően nagy tárcsaátmérőt választva, a szállítási méretre összetekert tekercs vágható. Ha csak szúrófűrész áll rendelkezésre, akkor a tekercset kibontva és asztalra fektetve kell egy méter hosszú, 3-5 soros lappá hajtogatni a tekercset.

A vágási vonalat kijelölve, majd a lapokat jól leszorítva, az 5-8 centiméteres fűrészpengével egyszerre 3-5 műnádszál vágható méretre.

2. Felszerelés

Fém vagy fa tartóelemekre a gyárilag ajánlott, színben szinte azonos kötöző drótját ajánljuk a felrakáshoz. Elérhető [bambusz](https://www.terkowebaruhaz.hu/spd/147152/Kotozo-muanyag-nadakhoz-arnyekolo-halokhoz-UV-allo), [zöld](https://www.terkowebaruhaz.hu/FIXCANE-MUANYAG-NADAK-ROGZITESERE-26DB/CSOMAG), [szürke](https://www.terkowebaruhaz.hu/spd/2012164/Fixcane-rogzito-muanyag-nadhoz-szurke-szin-26-db-r), [barna](https://www.terkowebaruhaz.hu/spd/2012165/Kotozo-muanyag-nadakhoz-arnyekolo-halokhoz-UV-allo) és [fekete](https://www.terkowebaruhaz.hu/spd/2005832/Kotozo-muanyag-nadakhoz-arnyekolo-halokhoz-UV-allo) színekben. Használatuk egyszerű. Anyaga 1,4mm-es huzal, UV álló, így a napsugárzásnak és az időjárás viszontagságainak is ellenáll. A javasolt kötöző csomag 26db rögzítőt tartalmaz.

Ettől függetlenül megoldás lehet az UV álló kötegelő vagy egy vékonyabb kötöző drót is (ezeket a termékeket [ide kattintva](https://www.terkowebaruhaz.hu/rogzitok-arnyekolokhoz-muanyag-sovenyekhez-atlatasgatlokhoz) éri el). Szükség esetén U-profil alumínium fedőléc vagy téglalap profilú lefogó léc használható. E lécek csavarozással rögzíthetők.

Belátáskorlátozók felhelyezésénél a megfelelő rögzítés segítségével nem fogja megbontani a szél és esztétikai szempontból is elégedettek leszünk.

**Rögzítés 25 - 30 centiméterenként 3 sorban, illetve 2 méter magas belátásgátlónál 4 vagy akár 5 sorban ajánlott + a kezdőponton.**

**Például: 1,5x3m tekercsnél függőlegesen 3 helyen + a kezdőponton és vízszintesen 3 sorban, azaz 36 rögzítő javasolt.**

Fontos!

Ha úgy látja, hogy a rögzítési pontok használata ellenére még mindig laza, lóg vagy hullámos, akkor további rögzítési pontok használata javasolt addig, amíg a felület stabillá nem válik. A cél, hogy a szél ne tudja mozgatni az anyagot. A mozgás elgyengíti és idővel eltöri a műanyagot.